Brinkenu kapliča
Brinkenu kapliča ir bijusī kapliča, valsts nozīmes arhitektūras piemineklis Sabilē. Tā celta 1780. gadā un kalpoja kā Briņķpedvāles muižas īpašnieku Brinkenu kapa vieta. Atrodas Abavas kreisajā krastā aiz tiltiņa pār Rambulīti - apaļa būve ar četru kolonnu portiku. Arhitektūrā vērojamas pāreja no baroka uz klasicismu. Baroks vērojams celtnes detaļās - dzegas veidojumā un kolonnu kapiteļos. Klasicisms izpaužas būves apjoma pusapļa durvju ailas gludajā rustikas apdarē. Nostāsti vēsta, ka zem kapličas esot īstās kapenes, kurās bijuši apbedīti iebalzamētie Brinkenu ģimenes pārstāvji kopā ar dārglietām. Ir nostāsti, ka zem kapličas esot pazemes eja zem Abavas. Kapličas pakājē esot bijusi 1905. gada revolucionāru soda vieta. 1924. gadā kapliča tika apgānīta. Kā arhitektūras piemineklis ņemts aizsardzībā jau 1933. gadā.